《月夜鼓琴》
宋代·李处权

清风泛寒露，夜久气转凉。
恍然幽梦觉，明月及我床。
披衣起独坐，爱此数尺光。
兴来御桐君，正始其可忘。
山高既峨峨，水流亦汤汤。
方当志获麟，故宜鄙求凰。
永怀嵇叔夜，复思蔡中郎。
妙处与心会，乐哉殊未央。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。